Ай, Уралым, Уралым (йыр)

Ай, Уралым, Уралым (йыр) (рус. Мой Урал) — Урал тауына мәҙхиә йырлаған башҡорт халыҡ йырыРиф Сулейманов. Жемчужины народного творчетва Урала. Уфа. Китап. 1995/Т. 8 000 экз./стр. 248.

 Тарихы 

Ғалим, тел белгесе С. Галин, «Ай, Уралым, Уралым» кеүек тарихи бәйеттәр яҡынса XVIII быуат башында — XIX быуат аҙағында сығарыла башлаған, тип билдәләй. Улар халыҡ араһында бәйет булып та, йыр булып та йөрөй, ҡобайыр булараҡ та башҡарылаСалауат Галин. Тел асҡысы халыҡта.Өфө. Китап.1993/ Т.12 000 экз./стр. 224/ISNB 2-295-01023-6. Был поэтик әҫәрҙәрҙә автор тыуған еренә — Уралына һөйөү, уны маҡтау һәм данлыу темаһы менән бер рәттән уның яҡлауға һәм һаҡлауға мохтаж булыуына ишара яһай.

Салауат Юлаевтың «Ай, Уралым, Уралым» шиғри мәҙхиәһе беренсе тапҡыр 1880 йылда Ф. Д. Нефедов тарафынан «Салауат — башҡорт батыры»(«Салават — башкирский батыр») очеркында «МОЙ УРАЛ» («Уралым») атамаһы аҫтында урыҫ телендә баҫылып сыға. Шиғыр пейзаж лирикаһына ҡарай. 40 юлдан торған шиғыр ҡобайыр стилендә яҙылған һәм тыуған Уралының матурлығына һоҡланыуға арнала.

Шиғырҙы бер нисә кеше башҡорт теленә тәржемә иткән. Бына улар: М. А. Буранғолов, С. Г. Мерәҫов, Р. Ниғмәти. Б. А. Турганов, иһә, Ф. Д. Нефедовҡа Салауат Юлаевтың был шиғырының һәр юлын урыҫсаға тәржемә итеп биргәнhttp://bashenc.online/ru/articles/52668/.

 Шулай уҡ ҡарағыҙ 
 Уралым (йыр)

 Һылтанмалар 
 https://ba.wikipedia.org/wiki/%D0%90%D0%B9,_%D0%A3%D1%80%D0%B0%D0%BB%D1%8B%D0%BC,_%D0%A3%D1%80%D0%B0%D0%BB%D1%8B%D0%BC_(%D0%B9%D1%8B%D1%80)

 Иҫкәрмәләр 

 Сығанаҡтар 
 Салауат Галин. Тел асҡысы халыҡта. Өфө. Китап.1993/ Т.12 000 экз./стр. 224/ISNB 2-295-01023-6
 Риф Сулейманов. Жемчужины народного творчетва Урала. Уфа. Китап. 1995/Т. 8 000 экз./стр. 248


Категория:Башҡорт халыҡ йырҙары
Категория:Алфавит буйынса йырҙар